Leiligheten er like bra som det fremstår på sidene. Du finner alt du trenger for en uke i Milano her.
Beliggenheten er veldig bra! Vi gikk hver gang vi skulle til Duomo-området. Hvis du følger handlegatene er det masse å se på! Mange spennende restauranter og barer langs kanalene i Navigli-området, men også hvis du går andre veien. Om kvelden er det kjekt å sette seg på en bar eller bare gå å se på alt som skjer.
Vi kjøpte 48-timers billett på City sightseeing "hop-on hop-off". Dette kunne vi unnvært. Kjøp heller billett på offentlig transport / trikk. Last ned appen "ATM Milano" som gir god oversikt over alle linjene. Du kan kjøpe billetter i appen. Mer behaglig, og ganske rask måte å komme seg rundt på.
Torsdag er det marked i gaten utenfor leiligheten. Det er mest frukt/mat, men verd et besøk. Stemningen er god.
Det eneste som kan sies å være negativt med leiligheten er at det er en del støy fra trafikk og folk utenfor. Dette må man nok forvente av en leilighet midt i byen, men det er relativt lytt.
Alessandro var veldig imøtekommende! Han ordnet også med taxi til flyplassen (Malpensa) for oss. Dette er nesten like billig som tog hvis man er minst 4 personer.
Alt i alt en veldig god opplevelse å leie leiligheten til Alessandro!